Uredba Komisije (EGS) št. 1745/85

z dne 26. junija 1985

o spremembi Uredbe (EGS) št. 2290/83 o določbah za izvajanje členov 50 do 59 Uredbe Sveta (EGS) št. 918/83 o sistemu oprostitev carin v Skupnosti

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 918/83 z dne 28. marca 1983 o sistemu oprostitev carin v Skupnosti [1], in zlasti člena 143 Uredbe,

ker člen 2(1) Uredbe Komisije (EGS) št. 2290/83 [2] med drugim obvezuje zavod ali organizacijo, ki ji je blago poslano, da uporablja uvoženo blago izključno v nekomercialne namene v pomenu drugega odstavka člena 54 osnovne uredbe; ker ta zahteva ne izhaja iz določb osnovne uredbe v zvezi z blagom, uvoženim po členu 51 navedene osnovne uredbe; ker je treba besedilo člena 2(1) Uredbe (EGS) št. 2290/83 ustrezno spremeniti;

ker so izkušnje, pridobljene z uveljavitvijo Uredbe (EGS) št. 2290/83, pokazale, da stavek, ki ga je treba vnesti v kontrolni izvod T št. 5, ne seznanja pravilno carinskih organov namembne države članice o njihovi obveznosti zagotoviti, da bo organizacija, ki sprejema instrument ali napravo, le-to uporabila s pogoji, določenimi za stalno odobritev oprostitve carin; ker bi bilo treba ta stavek spremeniti;

ker člen 16(1) Uredbe (EGS) št. 2290/83 določa, da vsaka država članica pošlje Komisiji seznam instrumentov, naprav, rezervnih delov, komponent, dodatkov in orodja, katerih cena ali vrednost za carinske namene presega 3000 ECU in za katere je odobrila dajatev prost vstop pri uvozu po členu 7(1) ali 14(1); ker je bil ta prag določen leta 1980, ker je Uredba (EGS) št. 2290/83 kopirala nespremenjeni prag, določen v Uredbi Komisije (EGS) št. 2784/79 [3], ki se je uporabljal pred tem; ker ta prag odtlej ni bil spremenjen;

ker bi bilo ustrezno dvigniti ta prag na 5000 ECU;

ker so ukrepi iz te uredbe v skladu z mnenjem Odbora za carinske oprostitve,

SPREJELA NASLEDNJO UREDBO:

Člen 1

Uredba (EGS) št. 2290/83 se spremeni:

1. Člen 2(1) se nadomesti z:

"1. Vnos brez uvoznih dajatev izobraževalnega, znanstvenega in kulturnega gradiva iz členov 51, 52(1), 53 in 56 osnovne uredbe, v nadaljevanju imenovanega "blago" zavodu ali organizaciji, ki ji je blago poslano, povzroči naslednje obveznosti:

- da odpošlje blago, za katero gre, neposredno na navedeni namembni kraj,

- da ga navede v svoji zalogi,

- da omogoči preverjanje, za katero pristojni organi menijo, da je potrebno, in tako zagotovi, da so pogoji za odobritev brez uvoznih dajatev izpolnjeni ali ostanejo izpolnjeni.

Poleg tega je pri blagu iz členov 52(1), 53 in 56 osnovne uredbe zavod ali organizacija, ki ji je blago poslano, dolžna uporabiti zgoraj navedeno blago izključno v nekomercialne namene v pomenu drugega odstavka člena 54 osnovne uredbe."

2. Člen 3(2) se nadomesti z:

"2. Kadar je zavod ali organizacija, ki ji je blago posojeno in je dana v najem ali prenesena, v drugi državi članici in ne v tej, v kateri je zavod, ki je blago posodil, najel ali prenesel, po odpremi takega blaga izda pristojni carinski urad države članice odpreme kontrolni izvod T št. 5 v skladu s pravili iz Uredbe (EGS) št. 223/77 in zagotovi, da je tako blago dano v uporabo, in omogoči, da se še vnaprej uvrsti za vnos brez uvoznih dajatev. V ta namen navedeni kontrolni izvod v razdelku 104 pod postavko "drugo" vključuje eno od naslednjega:

- ;

- ;

- ;

- ;

- ;

- ;

- ."

3. Člen 16(1) se nadomesti z:

"1. Vsaka država članica pošlje Komisiji seznam instrumentov, naprav, rezervnih delov, komponent, dodatkov in orodja, katerih cena ali vrednost za namen carine presega 5000 ECU in za katere je odobrila vnos brez uvoznih dajatev po členu 7(1) ali členu 14(1)."

Člen 2

Ta uredba začne veljati 1. julija 1985.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. junija 1985

Za Komisijo

Cockfield

Podpredsednik

[1] UL L 105, 23.4.1983, str. 1.

[2] UL L 220, 11.8.1983, str. 20.

[3] UL L 318, 13.12.1979, str. 32.

--------------------------------------------------